**Ministru kabineta rīkojuma projekta „Par Izglītības un zinātnes ministrijas valdījumā esošās telpu grupas Mārupes ielā 39, Rīgā nodošanu Rīgas pilsētas pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 42.panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Publiskas personas mantas atsavināšanas likuma 42.panta otro daļu, ja nodotais nekustamais īpašums vairs netiek izmantots atvasinātas publiskas personas lēmējinstitūcijas lēmumā par atvasinātas publiskas personas nekustamā īpašuma nodošanu bez atlīdzības norādītās valsts pārvaldes funkcijas veikšanai, valsts šo īpašumu bez atlīdzības nodod tai atvasinātai publiskai personai, kura šo nekustamo īpašumu ir nodevusi.Izglītības un zinātnes ministrijai (turpmāk – ministrija) funkciju īstenošanai telpu grupa (telpu grupas kadastra apzīmējums 0100 056 203 001 054) Mārupes ielā 39, Rīgā (turpmāk – telpu grupa) nav nepieciešama un 2015.gada 12.martā ministrijas Nekustamā īpašuma un valsts mantas apsaimniekošanas komisija pieņēma lēmumu (protokols Nr.181, 3.punkts) par telpu grupas nodošanu atpakaļ Rīgas pilsētas pašvaldībai.Telpu grupa atrodas nekustamā īpašuma (nekustamā īpašuma kadastra Nr.0100 056 2030) Mārupes ielā 39, Rīgā, sastāvā esošas dzīvojamās ēkas (būves kadastra apzīmējums 0100 056 2030 001) 1.stāvā. Īpašuma tiesības uz visu īpašumu ir nostiprinātas Rīgas pilsētai Rīgas pilsētas Vidzemes priekšpilsētas tiesas zemesgrāmatu nodaļas Rīgas pilsētas zemesgrāmatas nodalījumā Nr.13286 (lēmums 1998.gada 14.augustā). Minētā ēka tika nodota ekspluatācijā 1969.gadā un tā atradās ražošanas apvienības “Rīgas modes” bilancē. 1971.gadā šajā ēkā tika izvietota Rīgas 44.arodvidusskola, kura aizņēma ēkas daļu 1427 m2 platībā. Rīgas pilsētas Zemgales priekšpilsētas valde saistībā ar Rīgas 44.arodvidusskolas pakļautību Latvijas Republikas Izglītības ministrijai, ar 1993.gada 20.maija lēmumu Nr.256 “Par ēkas Mārupes ielā 39 nodošanu Latvijas Republikas Izglītības ministrijai” nolēma lūgt Vidzemes priekšpilsētas pašvaldību (jo ēka atradās Vidzemes priekšpilsētas uzņēmuma “Rīgas modes” bilancē) nodot šo daļu Izglītības ministrijas bilancē. Izglītības, kultūras un zinātnes ministrija 1993.gada 7.decembrī izdeva pavēli Nr.152 “Par ēkas Rīgā, Mārupes ielā 39 pieņemšanu” un nolēma pieņemt bilancē 44.arodvidusskolas lietošanā esošo ēkas daļu Rīgā, Mārupes ielā 39, 1427 m2 platībā un 1993.gada 10.decembrī ir parakstīts akts par telpu grupas nodošanu un pieņemšanu.Saskaņā ar Ministru kabineta 2002.gada 28.augusta rīkojumu Nr.475 “Par Rīgas 44.arodvidusskolas un Rīgas 34.arodvidusskolas reorganizāciju”, Rīgas 44.arodvidusskola tika reorganizēta un pievienota Rīgas 34.arodvidusskolai (tagad Rīgas Stila un modes profesionālā vidusskola), nosakot, ka Rīgas 34.arodvidusskola ir Rīgas 44.arodvidusskolas tiesību un saistību pārņēmēja.2006.gada 6.jūnijā, veicot telpu grupas kadastrālo uzmērīšanu, precizēta telpu grupas platība – 1382,7 m2.Šobrīd telpu grupa atrodas Rīgas Stila un modes profesionālās vidusskolas (turpmāk – skola) bilancē un ministrijas konsolidētajā bilancē. Skola pašlaik izmanto tikai nelielu daļu 122,9 m2 platībā mācību frizētavas salonam, tādējādi nodrošinot friziera profesijas praktiskās apmācības. Skola ir lūgusi ministriju risināt jautājumu par telpu grupas nodošanu Rīgas pilsētas pašvaldības īpašumā, kas samazinātu skolas izdevumus, jo komunālie pakalpojumi, apsaimniekošanas un uzturēšanas izdevumi 2014.gadā kopā sastādīja 14407,74 EUR. Ņemot vērā minēto, skolai finansiāli izdevīgāk ir vienoties ar Rīgas pilsētas pašvaldību par turpmāku telpu grupas daļas izmantošanu mācību frizētavas vajadzībām, nevis segt visas telpu grupas apsaimniekošanas un uzturēšanas izdevumus.Rīgas domes Īpašuma departaments 2014.gada 5.novembra vēstulē Nr.1-7/D1-14-1592-nd “Par telpu grupu Mārupes ielā 39-603, Rīgā, kadastra apzīmējums 0100 056 2030 001 054” ir apliecinājis gatavību telpu grupu pārņemt Rīgas pilsētas pašvaldības īpašumā.Ņemot vērā, ka īpašuma tiesības valstij uz telpu grupa nav reģistrētas zemesgrāmatā, un 1993.gadā telpu grupa ir pārņemta no Rīgas pilsētas pašvaldības izglītības funkciju nodrošināšanai, ministrija, ievērojot pašreizējo spēkā esošo likumdošanu, saskaņā ar Publiskas personas mantas atsavināšanas likuma 42.panta otro daļu, nodrošina telpu grupas atpakaļ atdošanas pienākumu un ir sagatavojusi Ministru kabineta rīkojuma projektu „Par Izglītības un zinātnes ministrijas valdījumā esošās telpu grupas Mārupes ielā 39, Rīgā nodošanu Rīgas pilsētas pašvaldības īpašumā” (turpmāk – rīkojuma projekts). |
| 3. | Projekta izstrādē iesaistītās institūcijas | Ministrija un pašvaldība. |
| 4. | Cita informācija | Nav |
|  **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.gads** | Turpmākie trīs gadi (euro) |
| **2016.** | **2017.** | **2018.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2015.) gadu | Izmaiņas, salīdzinot ar kārtējo (2015.) gadu | Izmaiņas, salīdzinot ar kārtējo (2015.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Projekts šo jomu neskar. |
| 1.2. valsts speciālais budžets | Projekts šo jomu neskar. |
| 1.3. pašvaldību budžets | Projekts šo jomu neskar. |
| 2. Budžeta izdevumi: | Projekts šo jomu neskar. |
| 2.1. valsts pamatbudžets | Projekts šo jomu neskar. |
| 2.2. valsts speciālais budžets | Projekts šo jomu neskar. |
| 2.3. pašvaldību budžets | Projekts šo jomu neskar. |
| 3. Finansiālā ietekme: | Projekts šo jomu neskar. |
| 3.1. valsts pamatbudžets | Projekts šo jomu neskar. |
| 3.2. speciālais budžets | Projekts šo jomu neskar. |
| 3.3. pašvaldību budžets | Projekts šo jomu neskar. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | Projekts šo jomu neskar. |
| 5. Precizēta finansiālā ietekme: | X | Projekts šo jomu neskar. |
| 5.1. valsts pamatbudžets | Projekts šo jomu neskar. |
| 5.2. speciālais budžets | Projekts šo jomu neskar. |
| 5.3. pašvaldību budžets | Projekts šo jomu neskar. |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildi nodrošinās ministrija, skola un pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Iesniedzamajiem dokumentiem nav piešķirams lietojuma ierobežojuma statuss.Rīkojuma projekts attiecas uz publiskās pārvaldes politiku.Ministru kabineta rīkojums „Par Izglītības un zinātnes ministrijas valdījumā esošās telpu grupas Mārupes ielā 39, Rīgā nodošanu Rīgas pilsētas pašvaldības īpašumā”pēc apstiprināšanas Ministru kabinetā tiks publicēts oficiālajā izdevumā „Latvijas Vēstnesis”. |

Anotācijas II, IV, V un VI sadaļa – projekts šīs jomas neskar.

Izglītības un zinātnes ministre M.Seile

Vizē:

Valsts sekretāra vietniece-

Izglītības departamenta direktore,

valsts sekretāra pienākumu izpildītāja E.Papule

16.06.2015 16:41

972

I.Rozenštoka

67047889, Ilze.Rozenstoka@izm.gov.lv